Vi (tre personer) blev modtaget af værtsparrets assistent, der gav os en rundvisning i boligen og lidt tips om lokalområdet, supermarked, restauranter osv og hun kørte os til et supermarked, så vi kunne lave det første indkøb af fornødenheder, med den hjælp kom vi virkelig godt fra start. Boligen levede op til beskrivelsen. Boligen var ren - som i virkelig ren, lækker og velindrettet uden luksus. Tre gode soveværelser, velfungerende og veludstyret køkken, udmærket stue og fin lille spisestue og en dejlig stor have med overdækket og oplyst terrasse. Badeværelset var funktionelt med rigelig forsyning af håndklæder, sæbe, toiletpapir etc. Måske lige i underkanten med et badeværelse hvis man er flere end tre i huset. Huset ligger lidt trukket tilbage fra vejen som er en meget trafikeret vej og en jernbaneoverskæring og ligger i udkanten af et parcelhus kvarter uden butikker, restauranter mv. kvarteret fremstår uden liv, som den slags områder tit gør og man kan godt umiddelbart føle sig lidt usikker på sikkerheden i området - "er der nogen hjemme hos naboen etc" men for det første er huset sikkert dvs alle vinduer kan lukkes forsvarligt og alle yderdøre aflåses sikkert og efter lidt tid ændrede opfattelsen af kvarteret mere til bare "dødt" - ikke usikkert. Larm fra vej og jernbane aftager aften og nat og var i det hele taget ikke et problem inde i huset. Jeg sov selv i værelse ud til vejen og følte mig ikke generet. Husets klimaanlæg var velfungerende, en instruktion/beskrivelse manglede og gav lidt problemer første nat, fordi anlægget har et støj niveau fra indblæsningen af kold/varm luft der ikke gør den egent til nattebrug. Huset ligger centralt ift Lady Bird Lake hvor der ligger masser af dejlige restauranter og god (turistede-) shopping muligheder. Afstanden til Downtown er ca 10 min i bil og $ 10 i taxi lidt mindre med Lyft. Som base for vores intensive deltagelse i SXSW 2016, var huset godt for os.